**Μάθημα 6ο**

|  |
| --- |
| **Επίπεδο:** Α’ Τάξη**3η Ενότητα:** Χρώματα**Γράμμα:** Ππ **Διάρκεια:** 2 ώρες  |
| **Στόχοι μαθήματος**Τα παιδιά στο τέλος του μαθήματος να είναι σε θέση να: -απαντούν στην ερώτηση ‘Τι χρώμα είναι;’ -να αναγνωρίζουν τα χρώματα: μωβ, μπλε, πορτοκαλί, πράσινο, άσπρο, μαύρο, κόκκινο, καφέ, κίτρινο, ροζ-εντοπίζουν το γράμμα Ππ σε λέξεις και προτάσεις-γράφουν τo γράμμα Ππ με την προτεινόμενη φορά -γράφουν λέξεις που περιλαμβάνουν το γράμμα Ππ- διαβάζουν λέξεις και μικρές προτάσεις που περιέχουν το γράμμα Ππ.**Προφορικό λόγος**-‘Τι χρώμα είναι;’-‘Είναι…’-‘Τι έχει μέσα;’**Λέξεις για συλλαβισμό:**παπί, πατίνι, πατάτα, τόπι, πακέτο, πεπόνι, καπέλο**Ολική ανάγνωση:**είναι, και**Προϋπάρχουσα γνώση:** ‘Τι χρώμα είναι;’ ‘Είναι..’ |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Εισαγωγή (Διάρκεια 5 λεπτά)**Ο/Η εκπαιδευτικός καλωσορίζει τα παιδιά στην τάξη. Ακολουθεί το τραγούδι έναρξης (‘Καλημέρα τι κάνεις’)Στη συνέχεια η/ο εκπαιδευτικός υποδεικνύει γνωστά αντικείμενα στα παιδιά και ρωτάει ‘Τι χρώμα είναι;’ Έτσι επαναφέρει το λεξιλόγιο του προηγούμενου μαθήματος.  | πίνακαςολομέλειακαρτέλες/αντικείμενα |
| **Αφόρμηση (10 λεπτά)**Ο/Η εκπαιδευτικός παρουσιάζει τα χρώματα χρησιμοποιώντας καρτέλες ή το βίντεο που προτείνεται. Αφού τα παιδιά επαναλάβουν όλα τα χρώματα δύο φορές, με αλλαγή φωνής ή έντασης, η/ο εκπαιδευτικός λέει στα παιδιά ότι θα παίξουν ένα παιχνίδι όπου πρέπει να κινηθούν ελευθέρα στην τάξη και όταν ο/η εκπαιδευτικός λέει δυνατά ένα χρώμα π.χ. ‘Πράσινο’ πρέπει να αγγίξουν τις καρτέλες που απεικονίζουν το ανάλογο χρώμα που έχουν τοποθετηθεί από προηγουμένως στην τάξη.  | εικόνες με χρώματαβίντεο: <https://www.youtube.com/watch?v=7tyR0U5aKRs> ολομέλεια |
| **Δραστηριότητα 1 (15 λεπτά)**Η/Ο εκπαιδευτικός κρατώντας τις φιγούρες του Ηλία και της Άννας παρουσιάζει ένα πακέτο και λέει στα παιδιά ‘Παιδιά ένα πακέτο’! ‘Τι έχει μέσα;’ Τα παιδιά κάνουν τους ‘Ντετέκτιβ’ για να ανακαλύψουν τι έχει μέσα το πακέτο. Κάνουν διάφορες υποθέσεις. Τα παιδιά αναμένεται να αναφέρουν λέξεις στα ελληνικά και στα αγγλικά. Ο/Η εκπαιδευτικός στη συνέχεια παρουσιάζει στα παιδιά μια εικόνα όπου ο Ηλίας και η Άννα βρίσκονται μπροστά από το πακέτο που τώρα το έχουν ανοίξει και μπορούν να δουν τι έχει μέσα, έτσι λύνεται το μυστήριο. Ο/Η εκπαιδευτικός κάνει ερωτήσεις όπως: ‘Τι είναι; Τι χρώμα είναι;’ Ο/Η εκπαιδευτικός τοποθετεί στον πίνακα καρτέλες με τις λέξεις των αντικειμένων που βρίσκονται μέσα στο πακέτο: ‘τόπι, πατίνι, παπί, πατάτα, πεπόνι, καπέλο’. Ο/Η εκπαιδευτικός εστιάζει στα χρώματα των αντικειμένων ρωτώντας ‘Τι χρώμα είναι΄’. Για κάθε χρώμα που αναφέρουν τα παιδιά ο/η εκπαιδευτικός βάζει στον πίνακα μια καρτέλα με το συγκεκριμένο χρώμα και καλεί όλα τα παιδιά να το επαναλάβουν. | πακέτοΦιγούρες Ηλία και Ελένηςκαρτέλες με χρώματα και αντικείμεναολομέλεια |
| **Δραστηριότητα 2 (10 λεπτά)**Στη συνέχεια ρωτάει τα παιδιά αν αναγνωρίζουν όλα τα γράμματα στο νέο λεξιλόγιο και αν μπορούν να ανακαλύψουν ποιο είναι το καινούριο γράμμα που θα διδαχθούν. Μέσα από συζήτηση τα παιδιά αναμένεται να υποδείξουν το γράμμα Ππ. Η/Ο εκπαιδευτικός παρουσιάζει την καρτέλα με το κεφαλαίο και το μικρό Ππ. | πίνακαςεικόνες με αντικείμενα ολομέλεια |
| **Δραστηριότητα 3 (15 λεπτά)**Ο/Η εκπαιδευτικός γράφει ή προβάλλει το πιο κάτω κείμενο στον πίνακα. Έπειτα, δίνεται το φύλλο εργασίας και τα παιδιά καλούνται να βρουν και να βάλουν σε κύκλο το γράμμα ‘Ππ’(κεφαλαίο και μικρό) στο κείμενο, αφού δοθεί ένα παράδειγμα στον πίνακα. Ένα πακέτο Άννα: -Τι είναι;Ηλίας: -Είναι ένα κόκκινο καπέλο!Άννα:- Να και ένα ροζ πατίνι! Μαμά:- Και τι άλλο;Παπί:- Πα πι πα πι.Ηλίας:- Ένα παπί!Άννα:-Είναι ένα κίτρινο παπί.Δίνει ανατροφοδότηση στα παιδιά και στη συνέχεια, ο/η εκπαιδευτικός γράφει ο/η ίδιος/α στον πίνακα τα Ππ δείχνοντας την προτεινόμενη φορά. Τα παιδιά καλούνται να γράψουν το γράμμα ‘Ππ’ με το μαγικό τους μολύβι στον αέρα, στο θρανίο κτλ. Έπειτα, καλούνται να γράψουν το Ππ στο φύλλο εργασίας.  | εικόναπίνακαςφύλλο εργασίας |
| **Δραστηριότητα 3 (10 λεπτά)**Η/Ο εκπαιδευτικός δείχνει στα παιδιά καρτέλες με το νέο λεξιλόγιο (καπέλο, πατίνι, παπί, πακέτο, πεπόνι, λεμόνι) και τα χρώματα οι οποίες έχουν στο μπροστινό μέρος τη λέξη και στο πίσω μέρος την ανάλογη εικόνα. Η/Ο εκπαιδευτικός παρουσιάζει αρχικά τις καρτέλες με τα χρώματα και ρωτάει ‘Τι χρώμα είναι;’ και μετά την όψη με τα αντικείμενα και ρωτάει: ‘Τι είναι;’ Έπειτα τους δείχνει τις δύο προσόψεις της καρτέλας και καλούνται να σχηματίσουν φράσεις όπως: κόκκινο παπί. Στη συνέχεια τα παιδιά μπορούν να παίξουν ένα παιχνίδι αντιστοίχισης. Οι εικόνες και οι λέξεις (πατίνι, παπί, καπέλο, πεπόνι, πακέτο) είναι τοποθετημένες στον πίνακα. Οι μαθητές καλούνται ένας ένας στον πίνακα για να αντιστοιχίσουν τις λέξεις με τις ανάλογες εικόνες. Η δραστηριότητα αυτή μπορεί να γίνει και στο Quizlet μέσω τη χρήσης των Flashcards και Μatch. |  καρτέλεςQuizlet: <https://quizlet.com/_9ph0hu?x=1qqt&i=1nuhtf>  |
| **Δραστηριότητα 4 (10 λεπτά)**Ακολουθεί ομαδική ανάγνωση λαμβάνοντας υπόψη τα σημεία στίξης. Μπορούν να χρησιμοποιηθούν καρτέλες των συναισθημάτων καθώς και οι φιγούρες των ηρώων. | ολομέλειακαρτέλες και φιγούρεςομαδικά |
| **Δραστηριότητα 5 (15 λεπτά)**Τα παιδιά συμπληρώνουν τις ασκήσεις εμπέδωσής του γράμματος και χρήσης του λεξιλογίου της ενότητας στο φύλλο εργασίας. | Φύλλο Εργασίας |
| **Δραστηριότητα 6 (10 λεπτά)**Όταν τελειώσουν τα παιδιά καλούνται να γράψουν στο τετράδιο οριστικού άρθρου τις λέξεις του κειμένου. Η/ο εκπαιδευτικός επεξηγεί πως το τόπι, το πεπόνι, το πακέτο, το παπί, το πατίνι ανήκουν σε μια νέα κατηγορία λέξεων που έχουν μπροστά το άρθρο ‘το’. (Σ’ αυτό το μάθημα η σελίδα του οριστικού άρθρου πρέπει να χωριστεί σε τρεις στήλες: ο, η, το.) | τετράδιο οριστικού άρθρουατομικά  |
| **Δραστηριότητα 7 (10 λεπτά)**Επιπλέον δραστηριότητες για την εμπέδωση του νέου λεξιλογίου αν υπάρχει χρόνος:Bingo χρωμάτων Εξάσκηση στο Wordwall |  |
| **Τελική Αξιολόγηση (10 λεπτά)**Η/Ο εκπαιδευτικός λέει στα παιδιά πως θα παίξουν κρυμμένο θησαυρό. Έχει κρύψει διάφορα αντικείμενα στην τάξη και θα πρέπει να τα βρουν σε 5 λεπτά (καλό είναι να χρησιμοποιηθεί χρονόμετρο). Αφού τα παιδιά εντοπίσουν τα αντικείμενα η/ο εκπαιδευτικός ρωτάει την κάθε ομάδα τις ακόλουθες ερωτήσεις ανάλογα με τα αντικείμενα που βρήκαν ‘Τι είναι;’, ‘Τι χρώμα είναι;’, ‘Τι έχει μέσα;’ | Αντικείμενα από το λεξιλόγιο που έχουν μάθει μέχρι τώρα καθώς και φιγούρες ηρώων.Timer: <https://www.youtube.com/watch?v=D7_UrtiSblE> ομαδικά |